###### Stema%20(100px)Prova14

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA E GJILANIT**

**OPŠTINA GNJILANE/MUNICIPALITY OF GJILAN/GILAN BELEDIYESI**

##### ZYRA E KRYETARIT

**KANCELARIJA PRESEDNIKA - MAYOR’ S OFFICE – BAŞKAN OFISI**

**Zyra për Informim - Raporti i punës janar – dhjetor 2024**

Zyra për Informim përbën një segment të rëndësishëm brenda qeverisjes komunale, që përmes informacioneve ditore, raporteve, njoftimeve e publikimeve të tjera, realizon transparencën e pushtetit kundrejt publikut, i cili ka të drejtë të plotë të njihet me punën e të zgjedhurve të vetë.

Gjatë vitit 2024, Zyra ka përgatitur dhe publikuar në ueb faqen e Komunës dhe profilin e saj në facebook si dhe ka shpërndarë për media 552 informacione ditore, ose mesatarisht nga dy e më tepër informacione në ditë pune, duke bërë kështu të mundur që puna e institucioneve vendimmarrëse dhe ekzekutive të jenë sa më transparente.

Në web faqe, pos informacioneve ditore janë publikuar edhe 576 materiale të tjera, si vendime të Kuvendit Komunal, rregullore, raporte, procesverbale, paralajmërime të seancave të Kuvendit, konkurse si dhe aktiviteteve të tjera të ndryshme.

Si zakonisht, Zyra për Informim është kujdesur edhe për azhurnimin e rregullt të ueb-faqes komunale, përkundër vështirësive teknike të mëdha në administrimin e saj, të cilat janë shfaqur prej kohësh në serverin qendror.

Po ashtu, gjatë vitit 2024, Zyra, në koordinim me Kabinetin e Kryetarit, ka ftuar gazetarët në konferencat e kryetarit të Komunës, si dhe ka mbajtur kontakte të rregullta me mediat lokale e qendrore, në funksion të bashkëpunimit dhe transparencës.

**Gjilan, 13.12.2024 Zyra për Informim**